Görögország 1974-ben vett részt először, a kezdeti években nem sok sikerrel. Első szereplésükkor tizenegyedikként végeztek a tizenhét fős mezőnyben. 1975-ben visszaléptek a versenytől, mivel az országgal konfliktusban álló Törökország ebben az évben vett részt először a versenyen. A következő versenyen már újra szerepeltek, ahol daluk okozott némi konfliktust, mivel Észak-Ciprus török megszállásáról szólt a dal. Ebben az évben Törökország nem vett részt, a görögök pedig tizenharmadik helyen végeztek. A következő öt évben csak egyszer nem sikerült a legjobb tíz közé jutniuk, 1980-ban.